A1 (Läti)

Maantee A1  (ka Tallinna maantee) on Läti maantee, mis algab Riia ümberringtee ja maantee A2 ristmikult, läheb läbi Salatsi ning lõpeb Ikla piiripunkti juures. Sealt edasi jätkub Eestis Tallinna–Pärnu–Ikla tee. Maantee on osa Via Balticast.

Tee pikkus on 101,7 km, kaasa arvatud 2,3 km pikkune lõik Salatsis. Tee läbib Ropaži, Ādaži, Saulkrasti ja Limbaži piirkonda. Tee on täies ulatuses asfaltkattega.

Tee ääres on seitse kiiruskaamerat. Aastal 2023 paigutati sinna Läti esimene radarisüsteem, mõõtmaks autode keskmist kiirust.Sāks darboties jauni vidējā ātruma kontroles radari

Kuni Koiva jõeni kasutas aastal 2022 teed ööpäevas ligikaudu 27 000 autot, sealt Saulkrastini ligi 9000 autot, sealt edasi mitte enam kui 7000 autot. «Satiksmes intensitāte». Latvijas Valsts Ceļi.

 Ajalugu 

Tee oli osa ajaloolisest Tallinna–Riia postimaanteest, mis ühendas Eestimaa kubermangu keskust Tallinna Liivimaa kubermangu keskuse Riiaga. Postitee oli kõrts-postijaamadega varustatud juba 17. sajandi lõpus.Eesti NSV Riiklik Ajaloo Keskarhiiv (edaspidi RAKA), f. 278, nim. 1, s.-ü. XI: 1, 1. 72–74 1. oktoobril 1800 avati uus Pärnu–Riia postitee üle Mõisaküla ja Valmiera ning suleti mereäärne postitee.

1980. aastatel sai tee tänapäevase trassi, suurim muudatus oli Svētciemsi juures rannikust eemale pööranud tee õgvendamine. Aastail 2005–2007 valmis Saulkrasti ümbersõidutee.Saulkrastu apvedceļš ieguvis reālus apveidus

Salatsis asuv Salatsi jõe sild, mis valmis valmis XX sajandi kuuekümnendatel aastatel ja oli aastaks 2020 amortiseerunud. Sild varustati valgusfooriga ja aastal 2024 alustati uue silla ehitustöödega. Lisaks on kavas rajada kahetasandiline ristmik Ādaži ja Carnikava vahele.Projektēs Tallinas šosejas divlīmeņu šķērsojumu pie Ādažiem 

 Asulad tee ääres 

 Heinaste
 Salatsi
 Kotlopi
 Svētciems
 Vitrupe
 Zaķi
 Jelgavkrasti
 Kumpani
 Duntes skola
 Mustkalni
 Dunte
 Vārzas
 Dūči
 Miršas
 Skulte
 Liepaine
 Saulīte
 Saulainā ieleja
 Saulkrasti
 Bātciems
 Lilaste
 Lilaste
 Divezeri
 Gauja
 Siguļi
 Kadaga
 Carnikava
 Ādaži
 Birznieki
 Stapriņi
 Baltezers
 Baltezers

 Viited 

Kategooria:Läti maanteed